BOOMPLANTDAG: 11 SEPTEMBER - Klerksdorp News
BOOMPLANTDAG: 11 SEPTEMBER
Boomplantdag: Doringkruin 11 September 2019
Die Jeug van die Klerksdorp Afriform-tak nooi die Doringkruin Buurtwaglede en inwoners uit om Woensdag 11 September om 10H00, inheemse bome in die Keurboom/Karob park aan te plant. Die park is gekies omdat daar reeds ‘n verskeidenheid inheemse bome is. Die boomplantdag is ‘n jaarlikse instelling van Afriforum om die gemeenskap bewus te maak en betrokke te kry by omgewingsake. Die onderhoud van parke en oop ruimtes is ook deel van ‘n vernuwingsprogram van die woongebied.
Die groep leerlinge wat tuisonderig ontvang, gaan die dag 14 inheemse bome aanplant. Tydens die dag sal hulle ook voorbeelde en fotos van indringer plante saambring. Hulle opdrag was om ‘n opname te maak van die voorkoms van die seringboom (Melia azedarach) en die Sesbania punicea stuike in die omgewing. Die leerlinge sal ‘n voorlegging van hulle opname gee waarna ‘n persverklaring uitgereik sal word om die gevare van indringer plante te belemtoon.
Die nuut gestigte jeugtak onder leiding van Esme Coetzer beoog om die jeug van Klerksdorp betrokke te kry in gemeenskapsaangeleenthede. Behawe vir die boomplant by Saamtrek Laerskool, beoog die tak om Unie Skool te help met hulle skooltuin. Die beplanning is om skole betrokke te kry met opwindende projekte en om skoonmaak aksies in die omgewing waar die skole geleë is, te reël.
Coetzer is van mening dat die netheid van ‘n buurt nie net gemeenskapsbinding en lojaliteit tussen die inwoners bevorder nie, maar ook ‘n positiewe gesindheid skep. Sommige navorsing toon selfs dat ‘n mooi en skoon omgewing goeie gedrag bevorder.
Inwoners wat ‘n passie het om die woongebied ‘n beter en veiliger plek te maak kan Esme Coetzer kontak by 083 455 6593 om uit te vind hoe om betrokke te raak.
Bome wat aangeplant word.
Afrikaanse Naam Botaniese Naam Engelse Naam Nr
Gewone haakdoring Acacia Caffra Common hook-thorn 162
Koorsboom Acacia Xanthophloea Fever tree 189
Riviervaderlandswilg Combretum Erythrophyllum River bushwillow 536
Olienhout Olea Europaea subsp.cuspidata Ironwood 617
Witkaree Searsia Pendulina White karree 396
Nr is Nasionale boomnommer uit wikipidia